[{"text_idx": "#000006", "text": "War-lein menez Irulegi eman\u0303 ar c\u2019hastell gant ar memes anv. Kren\u0303vaet e oa bet er XVvet kantved evit difenn rouantelezh Nafarroa. Etre 2007 ha 2017 e oa bet ar gevredigezh Aranzadi o labourat warnan\u0303. Ar sontaduriou\u0300 graet da neuze o doa diskouezet e oa bet ur ge\u0302r war ar menez adalek ar XV-IXvet kantved a-raok J.K. betek ar Ian\u0303 kantved a-raok J.K. pa oa bet distrujet gant soudarded roman. E-kreiz ar brezeliou\u0300 sertorian, ur brezel diabarzh etre romaned, o dije ranket annezidi baskon Irulegi dibab un tu pe egile. Ha pa oa bet distrujet o c\u2019he\u0302r gant an tan o dije skampet kuit en ur lezel pep tra war o lerc\u2019h."}, {"text_idx": "#000008", "text": "Adalek 2017 eo ur ge\u0302r damskornet gant an distruj o doa kavet izili Aranzadi dindan ar gwiskadou\u0300 douar ha danvez losket. O kas furchadegou\u0300 emaint war daou di hag ur straedig, breman\u0303 dizolo. Kavet o deus priajou\u0300, eskern, tammou\u0300 metal ha d\u2019an 18 a viz Even 2021 he doa kavet Leire Malkorra dorn Irulegi. Goude bout dizouaret e oa bet kaset da rann ratrean\u0303 gouarnamant Nafarroa. Eno e oa bet amzeriet, ha n\u2019eo nemet d\u2019an 18 a viz Genver 2022 e oa bet dizoloet an aroueziou\u0300 dindan ar gouelezennou\u0300 a oa war an dorn. E-giz-se e oa bet komprenet e oa un dorn dehou\u0300 hag a veze lakaet a-skourr dre an toull bihan zo warnan\u0303, ar bizied d\u2019an traon\u0303. Staget ouzh an nor e vije bet un objed da warezin\u0303 annezidi an ti hag an dud o weladennin\u0303."}, {"text_idx": "#000011", "text": "Ma\u2019z eo sklaer ar ger kentan\u0303, sorioneku, peurrest an destenn a chom digomprenus. SC Aranzadi"}, {"text_idx": "#000012", "text": "Ma\u2019z eo sklaer ar ger kentan\u0303, sorioneku, peurrest an destenn a chom digomprenus. N\u2019eo ket darn un destenn, klok eo, ur chan\u0303s eo evit dont a-benn da gompren anezhi a zispleg Joaqui\u0301n Gorrochategui en atersadenn graet gant berria. Distag eo ar 5 ger gant pikou\u0300 met sur eo en\u0303 ez eus ouzhpenn ur ger er sekan\u0303sou\u0300 etre ar pikou\u0300. N\u2019eus tamm douetan\u0303s ebet evitan\u0303 eo skrivet er yezh a veze komzet e Nafarroa d\u2019ar mare-se, met an anviou\u0300 euskareg kozh pe heneuskareg a vez implijet e studi an euskareg evit komz eus stadou\u0300 eus ar yezh e mareou\u0300 all (ar mare goude ar XVI kantved hag ar mare a-raok). Dre ma oa ar yezh komzet gant ar baskonezed hag ar vaskoned e ra en\u0303 gant ar ger baskoneg, kement ha bout sklaer."}, {"text_idx": "#000013", "text": "\u201cN\u2019hon eus graet nemet tosteal d\u2019ar pezh a gont Irulegi\u201d"}, {"text_idx": "#000016", "text": "Dedennet gant ar stourmou\u0300 kaset tro-dro d\u2019ar yezhou\u0300 minorelaet, ar stourmou\u0300 sokial, ar glad dizanvezel, ar gwenan ha traou\u0300 all c\u2019hoazh. O chom e Bro-Euskal er mare-man\u0303."}, {"text_idx": "#000022", "text": "Ma\u2019z oc\u2019h dedennet da gemer perzh er gelaouenn kasit ur postel deomp war :"}]